
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00382/2015-06
17.04.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 17.04.2015. године, донела је

О Д Л У К A
O   Д О П У Н И   О Д Л У К Е
о акредитацији студијског програма
докторских студија

за извођење на српском и енглеском језику
Утврђује се да УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480,  испуњава прописане стандарде за акредитацију студијског програма: докторске студије – АРХИТЕКТУРА И УРБАНИЗАМ у оквиру ИНТ и то за упис 32 (тридесетдва) студента у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 20.03.2015. године поднела захтев за акредитацију студијског програма докторске студије – АРХИТЕКТУРА И УРБАНИЗАМ у оквиру ИНТ под бројем 612-00-00382/2015-06, за извођење на српском и енглеском језику. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

Установа је дана 20.03.2015. године поднела захтев за повећање броја студената са 25 на 32 ради извођења на енглеском језику.
Назив дипломе: ДОКТОР ТЕХНИЧКИХ НАУКА У ОБЛАСТИ АРХИТЕКТУРА И УРБАНИЗАМ.

Установа је приложила Програм НИР-а Архитектонског факултета за период 01.10.2011.-30.09.2016.  Акредитована је као научно-истрживачка установа одлуком бр.021-01-17/38 од 15.05.2012. године од Министарства просвете и науке Републике Србије. 

Број одбрањених магистарских теза на установи је 449, докторских 220, број публикција (у последњих 10 година) је 58. На установи се реализује 4 домаћа и 4 страна пројеката. Значајни научноистраживачки резултати у претходној школској години:  М13-1, М14-18, М17-1, М21-9, М22-1, М23-22, М24-6, М31-10, М32-5, М33-81, М34-28, М35-1, М36-1, М41-3, М42-9, М43-1, М44-3, М45-17, М46-2, М47-1, М48-2, М49-4, М51-17, М52-2, М53-1, М56-1, М63-10, М64-3, М66-1, М71-3, М81-1, М85-9, М86-11, М91-2, М92-16, М93-32. 
Структура студијског програма докторских академских студија Архитектура и урбанизам одговара захтевима стандарда. Студије трају три године и вреде најмање 180 ЕСПБ. Од тога се 90 ЕСПБ стиче полагањем испита из наставних предмета у прва три семестра, док се у четвртом семестру стиче 30 ЕСПБ полагањем испита који су у вези са темом докторске дисертације док се 60 ЕСПБ стиче израдом и одбраном докторске дисертације. Студијски програм садржи све законом предвиђене елементе. У прилогу 1.1 дат је линк сајта установе где се могу пронаћи све потребне информације о студијском програму.

Студијски програм ДС Архитектура и урбанизам конципиран је тако да обезбеђује стицање компентенција које су друштвено оправдане и корисне. 

Студијски програм докторских студија на Архитектонском факултету има јасно дефинисану сврху и улогу у образовном систему, пре свега:

развој науке и критичког мишљења;- образовање кадрова оспособљених да самостално воде оригинална и научно релевантна истраживања из области Архитектура и урбанизам; образовање кадрова оспособљених да самостално воде оригинална и уметнички релевантна истраживања из области Архитектура и урбанизам; образовање кадрова оспособљених за развој нових технологија и поступака у области Архитектура и урбанизам које доприносе општем развоју друштва; образовање кадрова оспособљених да критички процењују истраживања других; стицање општих и специфичних способности које су усмерене ка квалитетном обављању стручне, научне и уметничке делатности из области архитектуре и урбанизма;- поседовање знања и вештина, развијене за самостално решавање проблема у области архитектуре и урбанизма; поседовање  развијене способности и компетенције за остваривање развојних и научних истраживања из области архитектуре и урбанизма; пружање теоријских и практичних сазнања и искустава из области архитектуре и урбанизма тако да након завршетка студија полазници буду способни за личну професионалну идентификацију и избор ужег стручног профила.

Студијски програм докторских студија је у складу са мисијом Архитектонског факултета.

 Циљеви студијског програма докторских студија Архитектура и урбанизам јесу обезбеђивање наставног процеса којим ће свршеним студентима дипломских академских студија бити омогућено да стекну одговарајуће компетенције доктора наука. Циљеви су јасно формулисани и јавно доступни на званичном вебсајту Архитектонског факултета и потпуно су у складу са основним циљевима високошколске установе. Циљеви студијског програма обухватају постизање научних и уметничких способности и академских вештина из области архитектуре и урбанизма, разумевање, препознавање, интерпретирање и критиковање научних, стручних и уметничких достигнућа у оквиру области архитектуре и урбанизма, развој креативних способности и овладавање специфичним практичним вештинама потребним за будући развој каријере архитеката и урбаниста, усаглашавање са савременим правцима развоја архитектуре и урбанизма у свету.

Студијски програм докторских студија Архитектура и урбанизам омогућава студентима да, након завршених студија, стекну знања, вештине, опште и специфичне способности и компетенције, које им омогућавају да самостално решавају теоријске и практичне проблеме у области архитектуре и урбанизма. Савладавањем студијског програма докторских студија Архитектонског факултeта студенти стичу знања, вештине, развијене способности и компетенције да: самостално решавају практичне и теоријске проблеме у области архитектуре и урбанизма, систематично разумеју област архитектуре и урбанизма и у потпуности овладају вештинама и методама истраживања које су релевантне за ту област, осмисле, развију, имплементирају и адаптирају план истраживања поштујући методолошке и етичке принципе.

Свршени студенти су оспособљени да самостално решавају сложене практичне и теоријске проблеме из области архитектуре и урбанизма и да у тим областима организују развојна и научна истраживања. У оквиру студијско истраживачког рада на докторским студијама, студент савладава све фазе бављења научним радом у архитектури и урбанизму.
Курикулум студијског програма Архитектура и урбанизам садржи структуру докторских студија, спецификацију свих предмета и докторску дисертацију, распоред предмета, захтеве за припрему докторске дисертације и листу предмета. Структура студијског програма је обезбедила да изборни предмети буду заступљени са више од 50%  ЕСПБ. Прилог 5.1 - Статут факултета као и Прилог 5.2 - Књига предмета се налазе у документацији.

Докторске студије имају најмање 180 ЕСПБ, од тога се 90 ЕСПБ се стиче полагањем испита из наставних предмета, 30 ЕСПБ се стиче полагањем предмета који су у вези са темом докторске дисертације а 60 ЕСПБ кроз студијско истраживачки рад на теоријским основама докторске дисертације и израдом и одбраном докторске дисертације чиме је испуњен услов да се најмање половина ЕСПБ бодова предвиђена за реализацију докторских студија односи на докторску дисертацију и предмете који су у вези са темом докторске дисертације.

Докторска дисертација је резултат оригиналног научног односно уметничког истраживања из области архитектуре и урбанизма и садржи самостални научни допринос кандидата, који се верификује у научној јавности кроз радове објављене у часописима и приказане на конференцијама. Докторске студије су организоване кроз наставу, научни рад и израду и одбрану докторске дисертације на тај начин да су докторанти оспособљени за самосталан научно-истраживачки рад.

Студијски програм докторских студија је целовит и свеобухватан и усаглашен са програмима основних и мастер академских студија на Архитектонском факултету. Студијски програм докторских студија је усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања. Студијски програм докторских студија Архитектонског факултета је формално и структурно упоредив са студијским програмима докторских студија у оквиру европског образовног простора.

Документи који доказују формалну и структурну усаглашеност програма са програмима докторских студија који се изводе на Универзитету у Загребу,  Универзитету у Љубљани и Универзитету у Милану, дати су у прилозима 6.1 и 6.2.

Архитектонски факултет Универзитета у Београду уписује студенте на студијски програм академских докторских студија Архитектура и урбанизам на основу конкурса који расписује Универзитет у Београду. Факултет упућује Универзитету предлог броја студената за пријем као и предлог ближих услова које кандидати треба да испуне за упис. Предлог мора бити у складу са расположивим просторним, кадровским, техничким и другим могућностима Факултета као и процењеним друштвеним потребама на тржишту рада. Услови уписа студената на докторске академске студије су јасно дефинисани у оквиру стандарда.

Број студената се утврђује имајући у виду друштвене потребе и постојеће ресурсе високошколске установе, посебно у погледу просторних и кадровских могућности. Број студената који се уписује на овај студијски програм (32) је услађен са бројем наставника који могу да буду ментори на студијском програму (19).
Студенти напредују и савлађују студијски програм испуњавањем предиспитних обавеза и полагањем испита, при чему сваки појединачни предмет у програму има унапред дефинисан број остварених ЕСПБ и начин оцењивања. Прилог 8.1 се налази у оквиру стандарда.

Дисертација је завршни део студијског програма докторских студија и она носи, укључујући предмете везане за тему докторске дисертације, истраживачки рад неопходан за припрему и израду дисертације, 90 ЕСПБ. Дисертација представља самостални научноистраживачки рад. Начин и поступак пријављивања и прихватања теме, и оцене и одбране докторске дисертације уређен је Правилником институције о оцени докторске дисертације који је дат у прилогу.

На основу података датих у табели 8.1. види се да се остварени научни доприноси се оцењују према броју научних публикација.

За реализацију студијског програма Архитектура и урбанизам обезбеђено је наставно особље са потребним стручним и научним квалификацијама. Од укупног броја наставника (32 наставника), у радном односу са пуним радним временом на Архитектонском факултету у Београду је 25 наставника (78%). Од укупног броја наставника, више од 50% њих тренутно учествују у реализацији научноистраживачких пројеката Министарства науке Републике Србије, као и међународних научних пројеката што је видљиво из Табеле 9.1 и Табеле 9.2.

Компетентност наставника утврђена је на основу научних радова објављених у међународним часописима, при чему је најмање један рад објављен или прихваћен за објављивање у часопису са SCI листе. Потребно је још радова посебно када се има у виду велики број нових часописа који су ушли на SCI листу у последње време.

Прелиминарни број студената (32) је у складу са бројем наставника који могу да буду ментори (19). Компетенције ментора одговарају стандадрима у оквиру датог научног пољa. 

Ментори:

1. Владан Ђокић
2. Љиљана М. Благојевић
3. Марија Маруна

4. Владимир Мако
5. Александар Игњатовић

6. Мирјана З. Ротер Благојевић
7. Александра Д. Крстић-  Фурунџић

8. Лидија Ђокић

9. Ненад Шекуларац

10. Александра Ступар

11. Александра Ђукић
12. Ана П. Радивојевић

13. Зоран М. Лазовић

14. Јелена Ивановић Шекуларац

15. Јасна Чикић Товаровић
16. Миодраг Ралевић
17. Ана Никезић
18. Бранко Павић
19. Ева Ваништа Лазаревић
Број наставника одговара потребама студијског програма и зависи од броја предмета које изводи и броја часова на тим предметима. Укупан број наставника је довољан да покрије укупан број часова наставе на студијском програму.
За извођење студијског програма докторских студија Архитектура и урбанизам обезбеђени су људски, просторни, лабораторијски и библиотечки ресурси потребни за одвијање квалитетног наставно-истраживачког процеса. За извођење студијског програма докторских студија обезбеђен је одговарајући простор за извођење наставе на Архитектонском факултету, као и одговарајући простор неопходан за експериментални рад базиран на савременим информационо-комуникационим технологијама што се види из Табела 10.1 и 10.2.

Факултет, обезбеђује коришћење библиотечког фонда из својих извора (књиге, монографије, научни часописи, друга периодична издања) у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад. Прилози 10.1, 10.2 и 10.3 су дати у оквиру стандарда.

Провера квалитета студијског програма се спроводи редовно и систематично путем самовредновања и спољашњом провером квалитета. Провера квалитета студијског програма се спроводи редовним и честим анкетирањем студената. У прилогу 11.1 је дат Извештај о самовредновању студијског програма. У табели 11.1 је дата листа чланова комисије за контролу квалитета на студијском програму у чијем саставу су и два студента.

Архитектонски факултет периодично преиспитује и унапређује стратегију обезбеђења квалитета.

Архитектонски факултет је спровео самовредновање и приложио извештај о самовредновању.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ  за студијски програм докторске студије – АРХИТЕКТУРА И УРБАНИЗАМ у оквиру ИНТ испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, за извођење на српском и енглеском језику у оквиру одобреног броја студената.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Вера Вујчић

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00382/2015-06
17.04.2015. године
Б е о г р а д
Д О П У Н А   У В Е Р Е Њ А
О АКРЕДИТАЦИЈИ студијског програма

ДОКТОРСКИХ СТУДИЈА

за извођење на српском и енглеском језику
УНИВЕРЗИТЕТ У БЕОГРАДУ – АРХИТЕКТОНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛ.КРАЉА АЛЕКСАНДРА 73,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100252129, Матични број: 07032480, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма докторске студије – АРХИТЕКТУРА И УРБАНИЗАМ у оквиру ИНТ и то за упис 32 (тридесетдва) студента у седишту Установе, за извођење на српском и енглеском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

